CELEX: 32019D0606
Language: hr
Date: 2019-04-11 00:00:00
Title: Provedbena odluka Komisije (EU) 2019/606 оd 11. travnja 2019. o izmjeni Priloga I. Odluci 2012/137/EU u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popise trećih zemalja ili njihovih dijelova odobrenih za unošenje sjemena domaćih životinja vrste svinja u Uniju (priopćeno pod brojem dokumenta C(2019) 2841) (Tekst značajan za EGP.)

12.4.2019   
               
               
                  HR
               
               
                  Službeni list Europske unije
               
               
                  L 103/53
               
            
         PROVEDBENA ODLUKA KOMISIJE (EU) 2019/606
         оd 11. travnja 2019.
         o izmjeni Priloga I. Odluci 2012/137/EU u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popise trećih zemalja ili njihovih dijelova odobrenih za unošenje sjemena domaćih životinja vrste svinja u Uniju
         
            
               (priopćeno pod brojem dokumenta C(2019) 2841)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 90/429/EEZ od 26. lipnja 1990. o utvrđivanju zahtjeva zdravlja životinja koji se primjenjuju na trgovinu unutar Zajednice i na uvoz sjemena domaćih životinja vrste svinja (1), a posebno njezin članak 7. stavak 1., članak 9. stavke 2. i 3. i članak 10. stavak 2.,
         budući da:
         
                     (1)
                  
                  
                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji (UEU). Europsko vijeće donijelo je 22. ožujka 2019. u dogovoru s Ujedinjenom Kraljevinom Odluku (EU) 2019/476 (2) o produljenju razdoblja iz članka 50. stavka 3. UEU-a. U skladu s tom odlukom, ako Zastupnički dom ne odobri Sporazum o povlačenju najkasnije 29. ožujka 2019., razdoblje predviđeno u članku 50. stavku 3. UEU-a produljuje se do 12. travnja 2019. Budući da Sporazum o povlačenju nije odobren do 29. ožujka 2019., pravo Unije prestat će se primjenjivati na Ujedinjenu Kraljevinu i u njoj od 13. travnja 2019. („datum povlačenja”).
                  
               
                     (2)
                  
                  
                     U Prilogu I. Provedbenoj odluci Komisije 2012/137/EU (3) utvrđen je popis trećih zemalja ili njihovih dijelova iz kojih države članice odobravaju uvoz sjemena domaćih životinja vrste svinja.
                  
               
                     (3)
                  
                  
                     Ujedinjena Kraljevina Velike Britanije i Sjeverne Irske pružila je potrebna jamstva da će zajedno s nekim svojim krunskim posjedima od datuma povlačenja ispunjavati uvjete iz Provedbene odluke 2012/137/EU za unošenje pošiljaka sjemena domaćih životinja vrste svinja u Uniju, i to tako što će ostati usklađena sa zakonodavstvom Unije tijekom početnog razdoblja od najmanje devet mjeseci.
                  
               
                     (4)
                  
                  
                     Stoga, uzimajući u obzir navedena posebna jamstva koja je pružila Ujedinjena Kraljevina Velike Britanije i Sjeverne Irske, a kako bi se izbjegli nepotrebni poremećaji u trgovini nakon datuma povlačenja, Ujedinjenu Kraljevinu i neke njezine krunske posjede trebalo bi uvrstiti na popise trećih zemalja, državnih područja i njihovih dijelova utvrđenih u Prilogu I. Provedbenoj odluci 2012/137/EU iz kojih je odobreno unošenje pošiljaka sjemena domaćih životinja vrste svinja u Uniju.
                  
               
                     (5)
                  
                  
                     Prilog I. Provedbenoj odluci 2012/137/EU trebalo bi stoga na odgovarajući način izmijeniti.
                  
               
                     (6)
                  
                  
                     Ova bi se Odluka trebala primjenjivati od 13. travnja 2019., osim ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.
                  
               
                     (7)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilog I. Provedbenoj odluci 2012/137/EU mijenja se u skladu s Prilogom ovoj Odluci.
         
         
            Članak 2.
            Ova Odluka primjenjuje se od 13. travnja 2019.
            Međutim, ne primjenjuje se ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 11. travnja 2019.
            
               
                  Za Komisiju
               
               Jyrki KATAINEN
               
                  Potpredsjednik
               
            
         
         
            (1)  SL L 224, 18.8.1990., str. 62.
         
         
            (2)  Odluka Europskog vijeća (EU) 2019/476, donesena u dogovoru s Ujedinjenom Kraljevinom, od 22. ožujka 2019. o produljenju razdoblja iz članka 50. stavka 3. UEU-a (SL L 80 I, 22.3.2019., str. 1.).
         
            (3)  Provedbena odluka Komisije 2012/137/EU od 1. ožujka 2012. o uvozu sjemena domaćih životinja vrste svinja u Uniju (SL L 64, 3.3.2012., str. 29.).
      
      
         
            PRILOG
            U tablici u Prilogu I. Provedbenoj odluci 2012/137/EU umeću se sljedeći reci nakon unosa za Švicarsku:
            
               
                           „GB
                        
                        
                           Ujedinjena Kraljevina Velike Britanije i Sjeverne Irske
                        
                        
                            
                        
                     
                           GG
                        
                        
                           Guernsey
                        
                        
                            
                        
                     
                           JE
                        
                        
                           Jersey”